CELEX: 62008TN0426
Language: et
Date: 2008-09-22 00:00:00
Title: Kohtuasi T-426/08: 22. septembril 2008 esitatud hagi — Itaalia versus komisjon

22.11.2008   
            
            
               ET
            
            
               Euroopa Liidu Teataja
            
            
               C 301/56
            
         22. septembril 2008 esitatud hagi — Itaalia versus komisjon
   (Kohtuasi T-426/08)
   (2008/C 301/94)
   Kohtumenetluse keel: itaalia
   Pooled
   
      Hageja: Itaalia Vabariik (esindajad: avvocato dello Stato P. Gentili)
   
      Kostja: Euroopa Ühenduste Komisjon
   Hageja nõuded
   
               —
            
            
               Tühistada otsuse 8/VII/2008 nr C (2008) 3411 lõplik, millest anti teada 11. juulil 2008, mille kohaselt ühenduse rahastamine ei kata teatavaid kulutusi, mida liikmesriigid on teinud Euroopa Põllumajanduse Arendus- ja Tagatisfondi (EAGGF) tagatisrahastu ja Euroopa Põllumajanduse Tagatisfondi (EAGF) raames, see osa, milles nõutakse Itaalialt teatud finantskorrektsioonide tegemist.
            
         Väited ja peamised argumendid
   Vaidlustatud otsusega välistas komisjon Itaalia Vabariigi poolt aastatel 2001–2006 tehtud nelja kategooria kulutuste katmise ühenduse EAGGF rahadest. Need puudutasid puu- ja köögiviljade ning suhkru eksporditoetuste korrektsioone, abi tsitrusviljade töötlemisele majandusaastatel 2004 ja 2005, täiendava maksu summat, mida kohaldati piimatoodetele, kui tootmismaht ja turustamine ületasid 2002-2003 turustamiskampaaniaga seotud neile antud piimakvoote ja maa/põllukultuuridele antavat abi aastate 2004, 2005 ja 2006 eest.
   Oma nõuet toetab hageja väitega, et kontroll viidi läbi korrektselt ja nõuetekohaselt.
   Käesolevas asjas väidab hageja, et rikutud on põhjendamiskohustust, proportsionaalsuse põhimõtet, komisjoni 9. juuli 2001. aasta määruse nr 1392/2001 milles sätestatakse nõukogu määruse (EMÜ) nr 3950/92 (millega piima- ja piimatootesektoris kehtestatakse lisamaks) üksikasjalikud rakenduseeskirjad (1) artikleid 11, 12 ja 14, nõukogu 17. mai 1999. aasta määruse (EÜ) nr 1258 ühise põllumajanduspoliitika rahastamise kohta (2) artikli 7 lõiget 4, nõukogu 21. juuni 2005. aasta määruse (EÜ) nr 1290/2005 (3) ühise põllumajanduspoliitika rahastamise kohta artiklit 31, komisjoni 11. detsembri 2001. aasta määruse (EÜ) nr 2419/2001 millega sätestatakse nõukogu määrusega (EMÜ) nr 3508/92 kehtestatud teatavate ühenduse toetuskavade ühtse haldus- ja kontrollisüsteemi üksikasjalikud rakenduseeskirjad (4) artikleid 22 ja 30, ning komisjoni 21. aprilli 2004. aasta määruse (EÜ) nr 796/2004 millega kehtestatakse nõukogu määruses (EÜ) nr 1782/2003 (millega kehtestatakse ühise põllumajanduspoliitika raames kohaldatavate otsetoetuskavade ühiseeskirjad ja teatavad toetuskavad põllumajandustootjate jaoks) ette nähtud nõuetele vastavuse, toetuse ümbersuunamise ning ühtse haldus- ja kontrollisüsteemi rakendamise üksikasjalikud reeglid (5) artikleid 50, 51 ja 30.
   
      (1)  EÜT L 187, 10.7.2001, lk 19.
   
      (2)  EÜT L 160, 26.6.1999, lk 103.
   
      (3)  ELT L 209, 11.8.2005, lk 1.
   
      (4)  EÜT L 327, 12.12.2001, lk 11.
   
      (5)  ELT L 141, 30.4.2004, lk 18.